钦定古今图书集成/理学汇编/字学典/第098卷 > 孔琳之
## 钦定古今图书集成/理学汇编/字学典/第098卷 > 孔琳之

按《宋书》本传：“孔琳之，字彦琳，会稽山阴人。好文义，解
音律，能弹棋，妙善草隶。永初二年，为御史中丞，迁祠
部尚书，赠太常。”

按《书断》：孔琳之善草、行，师于小王，稍露筋骨，时称曰：
“羊真孔草。”又以纵快比于桓元。王僧虔云：“孔琳之放
纵快利，笔迹流便，二王已后，略无其比。但工夫少，太
自任，故当劣于羊欣。”

按《宣和书谱》：“琳之作行草，度越流辈。盖其所养豪放，
耻事迟拙，故笔端流畅快健，若不凝滞于物者。”今御
府所藏行书一《日月帖》。